recursal/SuperWikiNEXT-32B huggingface dataset:
अंतिम संस्कार
=============

राजीव गाँधि की ह्त्या के बाद उनका विकृत् शरीर ह्वाई जहास के द्वारा दिल्ली के पालम ह्वाई अडडे पर लाया गया | वहा से उनका शरीर शव-परीक्षा और संगठन के लिये आल इंडिया इंस्टीट्यूट ऑफ मेडिकल साईन्स पहुंचाया गया | उनका राजकिय क्रिया कर्म २४ मई १९९१ को हुया था| उसका प्रसारन राष्ट्रीय और अन्तर राष्ट्रीय स्तर पर हुआ|इस मे शामिल होने देश विदेश के कई नेता आये | उनका दाह-संस्कार यमुना नदी के तट पर हुया, ठीक उसी स्थान पर जहाँ उनकी माता, भाई, दादा और महात्मा गाँधी का दाह-संस्कार हुआ था | आज उस स्थान को वीर भूमि के नाम से पह्चाना जाता है ||

जांच
====

```
राजीव गाँधि की ह्त्या होने के बाद, चन्द्रशेखर के सरकार ने तुरंत यह मामला २४ मई १९९१ को सीआईडी के ह्वाले कर दिया| इस एजेंसी ने राजीव गाँधि की ह्त्या का कारण जानने के लिये डॉ कारतिकेयन 
```

के नियंत्रण से एक विशेष जांच कि स्थप्ना कि| एसआईटी जाँच-पड़ताल के अनुसर इस मे लिट्टे का हाथ था, ईस आरोप को उच्चतम न्यायालय ने भी पक्का किया|| आगे जाचँ लगाने पर पता चला की 
इसमे डीएमके दल का भी हाथ था| रिपोर्ट के अनुसार डीएमके दल ने लिट्टे को शरणस्थान दिया था और इस से उनका काम बहुत आसान हो गया|

क्मीश्न रिपोर्ट के अनुसार सन १९८९ को आम राजनीतिक झुकाव का स्थायीकरण होने पर भारत मे तमिल लोगो के आपराधिक और राष्ट्र विरोधी कर्मो को रोक ने के बजाय उन्हे प्रोत्साह्न किया गया | ईस 
रिपोर्ट से यह भी ज्ञान पडता है की जाफ्ना मे लिट्टे के नेताओं के कब्जे मे कुछ सांकेतिक शब्दों में बदले हुए संदेश थे जिनका विनिमय डीएमके दल के केंद्र सरकार और राज्य सरकार के बीच हुआ था | 
ईस संदेश को बाद मे संकेत-वाचन करने पर जान पडा की यह राजीव गाँधि की ह्त्या से संबंधित थे | नोवेम्बेर १९९८ मे रिपोर्ट के लिक होने पर कॉँग्रेस पार्टी ने प्रधान मंत्री आईके गुजराल का संयुक्त 
मोर्चा सरकार गिरा दिया | कॉँग्रेस पार्टी ने डीएमके दल पर राजीव गाँधि की ह्त्या का आरोप लगाया और इस संयुक्त मोर्चा सरकार से निकाल देने की माँग कि | एसआईटी जाँच रिपोर्ट, न्यायमूर्ति 
वर्मा रिपोर्ट और जैनकमीशन रिपोर्ट छान - बिन करने के बाद यह समाप्त किया जा सकता है कि राजीव गाँधि की ह्त्या एक शनिक मामला नही था बलकी यह बडी समझदारी से आयोजित किया गया था 
और इस मे शामिल होने वाले लिट्टे से बढ़कर दुसरे स्रोत थे |

अपराधी
======

```
राजीव गाँधि की ह्त्या लिट्टे आत्मघाती हमलावर Thenmozhi राजरत्नम भी धनु के रूप में जाना जाता है। बाद में, आत्मघाती हमलावर का असली नाम गायत्री के रूप में जाना जाने लगा |
```

उच्चतम न्यायालय का फैसला
========================

```
भारत उच्चतम न्यायालय के फैसले, न्यायाधी थॉमस द्वारा, ह्त्या का कारण था लिट्टे प्रमुख का राजीव गाँधि के खिलाफ व्यक्तिगत दुश्मनी | इस के अतिरिक्त राजीव गाँधि के प्रशासन
से अन्य तमिल उग्रवादी संगठनों जैसे PLOTE नाराज थे, उन्होने सन १९८८ मे मालदीव के सैन्य तख्तापलट पीछे कर लिया |
```
ऊपर बायें से: रियो का विहंगम दृश्य, शुगरलोफ पर्वत (ब्राज़ील), व्यापारिक क्षेत्र, क्राईस्ट द रीडिमर मूर्ति, एर्कोस डि लापा, रोड्रिगो डि फ्रेटास झील और माराकाना स्टेडियम।
**रियो डि जेनेरो** (पुर्तगाली:*Rio de Janeiro* यानि "जनवरी की नदी") ब्राज़ील के रियो डि जेनेरो राज्य की राजधानी एवं देश का दूसरा सबसे बड़ा नगर है। यह शहर दक्षिण अमेरिका का तीसरा सबसे अधिक जनसंख्या वाला शहर है। रियो डि जेनेरो शहर करीब दो शताब्दियों तक ब्राजील की राजधानी बना रहा, 1763 से 1822 तक पुर्तगाली औपनिवेशिक काल के दौरान और फिर 1822 से 1960 तक ब्राजी़ल के एक स्वतंत्र राष्ट्र के रूप मे उदय के बाद। १८०८ से १८२१ तक यह पुर्तगाली साम्राज्य की भी राजधानी था। आमतौर पर यह **रिओ** के नाम से जाना जाता है, शहर का एक दूसरा उपनाम *A Cidade Maravilhosa* यानि अद्भुत शहर भी प्रचलित है।

रियो डि जेनेरो अपनी प्राकृतिक अवस्थिति, अपने कार्निवल उत्सव, साम्बा और अन्य संगीत और पर्यटकों के लिए समुद्र तटों पर बने पंक्तिबद्ध होटलों वाले *कोपाकबाना* और *इपानेमा* जैसे तटों के लिए प्रसिद्ध है। समुद्र तट के अलावा यहां के सबसे प्रसिद्ध आकर्षणों में शामिल हैं *कोरकोवाडो* पर्वत पर स्थित ईसा मसीह की विशाल मूर्ति *क्राईस्ट द रीडिमर* ('क्रिस्टो रिडेंटॉर'), जिसे आधुनिक युग के विश्व के सात आश्चर्यों में से एक माना जाता है; केबल कार युक्त शुगरलोफ पर्वत (Pão de Açúcar); *सांबोद्रोमो* नामक एक विशाल स्थायी कार्निवल परेड मंच और दुनिया के सबसे बड़े फुटबॉल स्टेडियमों में से एक माराकाना (Maracanã) स्टेडियम। २०१६ के ग्रीष्मकालीन ओलंपिक खेलों की मेजबानी रियो डि जेनेरो को मिली है और इन खेलों को आयोजित करने वाला यह दक्षिण अमेरिकी का पहला शहर होगा। 

विश्व का दूसरा सबसे बड़ा शहरी वन क्षेत्र: फ्लोरेस्ता दा तिजुका, या "तिजुका वन" भी रिओ में ही है, जो दुनिया के सबसे बड़े शहरी वन क्षेत्र Parque Estadual da Pedra Branca, या व्हाइट स्टोन स्टेट पार्क से लगभग जुड़ा ही हुआ है। गैलिआओ-अंतोनियो कार्लोस जोबिम अंतर्राष्ट्रीय हवाई अड्डा, जिसे आमतौर पर सिर्फ गैलिआओ (Galeão) कहा जाता है ब्राजील के कई शहरों को रियो डि जेनेरो से जोड़ता है और यहां से कई अंतरराष्ट्रीय उड़ानें भी संचालित होती हैं।

अपने आकर्षण और सौंदर्य के बावजूद, रियो की गिनती विश्व के सबसे अधिक हिंसाग्रस्त शहरों मे की जाती है। हिंसक अपराध की घटनायें ज्यादातर झुग्गी बस्तियों में घटित होती है लेकिन इनका असर इसके मध्यम वर्गीय और उच्च वर्गीय इलाकों मे भी देखा जा सकता है। रिओ में अन्य बड़े शहरों के विपरीत, मलिन बस्तियों शहर के कुछ सबसे धनी इलाकों से सटी हुई हैं।

रियो डि जेनेरो का एक विहंगम दृश्यरियो डि जेनेरो का एक विहंगम दृश्य

सन्दर्भ
-------

1. ↑  रियो डि जेनेरो को ओलंपिक खेलों की मेजबानी मिलना ऐतिहासिक घटना[*मृत कड़ियाँ*]

Page semi-protected
विक्रम साम्रट्
यह सिंहासन बत्तीसी की पहली पुतली थी। उसने राजा विक्रम के जन्म तथा इस सिंहासन प्राप्ति की कथा सुनायी। 

आर्याव में एक राज्य था जिसका नाम था अम्बावती। वहाँ के राजा गंधर्वसेन ने चारों वर्णों की स्त्रियों से चार विवाह किये थे। ब्राह्मणी के पुत्र का नाम ब्रह्मवीत था। क्षत्राणी के तीन पुत्र हुए- शंख, विक्रम तथा भर्तृहरि। वैश्य पत्नी ने चन्द्र नामक पुत्र को जन्म दिया तथा शूद्र पत्नी ने धन्वन्तरि नामक पुत्र को। ब्रह्मणीत को गंधर्वसेन ने अपना दीवान बनाया, पर वह अपनी जिम्मेवारी अच्छी तरह नहीं निभा सका और राज्य से पलायन कर गया। कुछ समय भटकने के बाद धारानगरी में ऊँचा ओहदा प्राप्त किया तथा एक दिन राजा का वध करके ख़ुद राजा बन गया। काफी दिनों के बाद उसने उज्जैन लौटने का विचार किया, लेकिन उज्जैन आते ही उसकी मृत्यु हो गई।

क्षत्राणी के बड़े पुत्र शंख को शंका हुई कि उसके पिता विक्रम को योग्य समझकर उसे अपना उत्तराधिकारी घोषित कर सकते हैं और उसने एक दिन सोए हुए पिता का वध करके स्वयं को राजा घोषित कर दिया। हत्या का समाचार दावानल की तरह फैला और उसके सभी भाई प्राण रक्षा के लिए भाग निकले। विक्रम को छोड़कर बाकी सभी भाइयों का पता उसे चल गया और वे सभी मार डाले गए। बहुत प्रयास के बाद शंख को पता चला कि घने जंगल में सरोवर के बगल में एक कुटिया में विक्रम रह रहा है तथा कंदमूल खाकर घनघोर तपस्या में रत है। वह उसे मारने की योजना बनाने लगा और एक तांत्रिक को उसने अपने षडयंत्र में शामिल कर लिया।

योजनानुसार तांत्रिक विक्रम को भगवती आराधना के लिए राज़ी करता तथा भगवती के आगे विक्रम के सर झुकाते ही शंख तलवार से वार करके उसकी गर्दन काट डालता। मगर विक्रम ने खतरे को भाँप लिया और तांत्रिक को सर झुकाने की विधि दिखाने को कहा। शंख मन्दिर में छिपा हुआ था। उसने विक्रम के धोखे में तांत्रिक की हत्या कर दी। विक्रम ने झपट कर शंख की तलवार छीन कर उसका सर धड़ से अलग कर दिया। शंख की मृत्यु के बाद उसका राज्यारोहण हुआ। एक दिन शिकार के लिए विक्रम जंगल गए। मृग का पीछा करते-करते सबसे बिछुड़कर बहुत दूर चले आए। उन्हें एक महल दिखा और पास आकर पता चला कि वह महल तूतवरण का है जो कि राजा बाहुबल का दीवान है। तूतवरण ने बात ही बात में कहा कि विक्रम बड़े ही यशस्वी राजा बन सकते हैं, यदि राजा बाहुबल उनका राजतिलक करें। और उसने यह भी बताया कि भगवान शिव द्वारा प्रदत्त अपना स्वर्ण सिंहासन अगर बाहुबल विक्रम को दे दें तो विक्रम चक्रवर्ती सम्राट बन जांएगे। बाहुबल ने विक्रम का न केवल राजतिलक किया, बल्कि खुशी-खुशी उन्हें स्वर्ण सिंहासन भी भेंट कर दिया। कालांतर में विक्रमादित्य चक्रवर्ती सम्राट बन गए और उनकी कीर्तिपताका सर्वत्र लहरा उठी।

सिंहासन बत्तीसी की अन्य पुतलियाँ
--------------------------------

 द • वा • ब **सिंहासन बत्तीसी**

रत्नमंजरी   •  चित्रलेखा   •  चन्द्रकला   •  कामकंदला   •  लीलावती   •  रविभामा   •  कौमुदी   •  पुष्पवती   •  मधुमालती   •  प्रभावती   •  त्रिलोचना   •  पद्मावती   •  कीर्तिमती   •  सुनयना   •  सुन्दरवती   •  सत्यवती  •  विद्यावती   •  तारावती   •  रुपरेखा   •  ज्ञानवती   •  चन्द्रज्योति   •  अनुरोधवती   •  धर्मवती   •  करुणावती   •  त्रिनेत्री   •  मृगनयनी   •  मलयवती   •  वैदेही   •  मानवती   •  जयलक्ष्मी   •  कौशल्या   •  रानी रुपवती   •   

  

**देखें: सिंहासन बत्तीसी  •  राजा भोज •**
**मौसम परियोजना** (Project Mausam) भारत के संस्कृति मंत्रालय एवं भारतीय पुरातत्व सर्वेक्षण का इंदिरा गांधी राष्ट्रीय कला केन्द्र के साथ सम्मिलित सांस्कृतिक एवं आर्थिक परियोजना है जिसका लक्ष्य हिन्द महासागर के देशों को आपस में जोड़ना है। इस परियोजना का लक्ष्य हिन्द महासागर की सीमा में स्थित ३९ देशों को सामुद्रिक एवं आर्थिक रूप से पुनः जोड़ना है।

'मौसम' परियोजना के लिए 6,00,39,297 रुपये (अर्थात वित्त वर्ष 2018-19 के लिए 2,80,95,532 रुपये और वित्त 2019-20 के लिए 3,19,43,765 रुपये) की धनराशि अनुमोदित एवं आवंटित की गई है। वर्ष 2017-18 के साथ-साथ वर्ष 2018-19 के पहले तीन महीनों के दौरान परियोजना के लिए व्‍यय राशि 16,75,614 रुपये है।

इस परियोजना का उद्देश्‍य हिंद महासागर में परस्‍पर सांस्‍कृतिक, वाणिज्यिक और धार्मिक संबंधों की विभिन्‍नता के प्रलेखन के लिए पुरातात्विक एवं ऐतिहासिक अनुसंधान का परितुलन करते हुए बहुआयामी हिंद महासागर 'विश्‍व' की खोज करना है। परियोजना का मुख्‍य उद्देश्‍य 'मौसम' परियोजना के अंतर्गत चिन्हित स्‍थानों को यूनेस्‍को की विश्‍व धरोहर सूची में शामिल करने के लिए परा-राष्‍ट्रीय नामांकन के रूप में शामिल करना है।

वर्ष 2018-19 और वर्ष 2019-20 के लिए कार्य योजना शुरू कर दी गई है जिसमें यूनेस्‍को मुख्‍यालय में अंतर्राष्‍ट्रीय कार्यशाला, समारोह का आयोजन करना, वेब प्‍लेटफॉर्म का सृजन, क्षेत्रीय प्रशि‍क्षण कार्यक्रम तथा सीमापार नामांकन के लिए अस्‍थायी सूची बनाना जैसे कतिपय कार्यकलाप शामिल हैं।

सन्दर्भ
-------

बाहरी कड़ियाँ
-------------

* मौसम परियोजना
* प्रोजेक्ट मौसम
**राजीव कपूर** (25 अगस्त 1962 - 9 फ़रवरी 2021)भारतीय फिल्म अभिनेता, निर्माता, निर्देशक और कपूर परिवार के सदस्य है।

उनके बड़े भाई रणधीर कपूर और स्वर्गीय ऋषि कपूर भी बॉलीवुड अभिनेता थे, शम्मी कपूर और शशि कपूर उनके चाचा थे, पृथ्वीराज कपूर उनके पितामह थे, राज कपूर उनके पिता और त्रिलोक कपूर उनके पैतृक चाचा थे।

राजीव कपूर की मौत 9 फरवरी 2021 को हार्ट अटेक से हुई थी।

प्रारंभिक जीवन
--------------

वह अभिनेता / निर्देशक राज कपूर के सबसे छोटे बेटे है। उनके बड़े भाई रणधीर कपूर और ऋषि कपूर भी बॉलीवुड अभिनेता हैं।

करियर
-----

उन्होंने 1985 में अपने पिता की अंतिम निर्देशित फिल्म *राम तेरी गंगा मैली* में मुख्य भूमिका निभाई थी। आगे जाकर उन्होंने कई फिल्मों में काम किया लेकिन वो सफलता प्राप्त नहीं कार पाए। उसके बाद उन्होंने उत्पादन और निर्देशन की ओर रुख किया।

फ़िल्में
--------

निर्माता
 *ज़िम्मेदार '(1990) ... इंस्पेक्टर राजीव सिंह*
* *नाग नागिन '(1989) ... कुबेर / सूरज*
* *शुक्रीया* (1988) ... अजय सिंह
* *हम तो चले परदे '(1988) ... अजय मेहरा*
* *ज़लज़ला* (1988) ... भोले
* *प्रीति* (1986)
* *लवर बॉय* (1985) ... किशन / कन्हैया
* *राम तेरी गंगा मैली '(1985) ... नरेंद्र सहाय "नरेन"*
* *ज़बरदस्त* (1985) ... रवि कुमार / टोनी
* *लावा* (1985) ... अमर |
* *मेरा साथी '(1985) ... श्याम*
* *प्लाज्मा* (1984) ... कुमार / चंदन सिंह
* *एक जान हैं हम '(1983) ... विक्रम सक्सेना*

* *आ अब लौट चलें* (निर्माता)
* *प्रेम ग्रंथ* (कार्यकारी निर्माता)
* *हिना* (कार्यकारी निर्माता)

मृत्यु
------

9 फरवरी 2021 को 58 वर्ष की आयु में मुंबई में घर पर दिल का दौरा पड़ने से कपूर की मृत्यु हो गई। उन्हें उनके निवास के पास, चेंबूर के इनलक्स अस्पताल में ले जाया गया, लेकिन आगमन पर मृत घोषित कर दिया गया।

| * दे
* वा
* सं
कपूर परिवार |
| --- |
| पहली पीढ़ी | 
* पृथ्वीराज कपूर
* त्रिलोक कपूर

 |
| दूसरी पीढ़ी | 
* राज कपूर
* शम्मी कपूर
* शशि कपूर

 |
| तीसरी पीढ़ी | 
* रणधीर कपूर
* ऋतु नंदा
* ऋषि कपूर
* राजीव कपूर
* आदित्य राज कपूर
* कुणाल कपूर
* करण कपूर
* संजना कपूर

 |
| चौथी पीढ़ी | 
* करिश्मा कपूर
* करीना कपूर
* रणबीर कपूर
* अरमान जैन

 |
रामबाग महल का केंद्रीय प्रांगण
**रामबाग़ महल** राजस्थान की राजधानी जयपुर में स्थित एक महल है लेकिन वर्तमान में यह एक होटल है। यह पहले जयपुर के महाराजा का घर था।

कीर्तिमान
---------

* सितम्बर 2009 में कोंड नेस्ट ट्रेवलर मैगज़ीन के अनुसार यह सबसे महँगी होटल बनी थी।

इतिहास
------

इस महल में पहला कक्ष (कमरा) सन् १८३५ में "गार्डन हाउस" बनाया था जो कि राजकुमार राम सिंह २ के लिए बनाया था। कई समय पश्चात यहाँ के महाराजा सवाई माधोसिंह ने १८८७ में एक बड़ा "शाही शिकार कक्ष" नामक कक्ष बनाया था। २०वीं शताब्दी में **रामबाग़ महल** का "सैम्युल स्वींटन जैक़ब" ने कुछ डिज़ाईनें बनाकर विस्तार किया था।उसके पश्चात महाराजा सवाई मानसिंह २ ने इसको अपना राजकीय महल बना दिया था।भारत की स्वतंत्रता प्राप्ति से पूर्व इसे अंग्रेजों ने राजकीय भवन बना दिया था। १९५७ में यह घोषणा की गई कि इसे एक लग्ज़री होटल बना दी जाये , कुछ समय पश्चात इसे होटल के नाम से जाना जाने लगा। आपको बता दें की रामबाग पैलेस की खूबसूरती को देखते हुए इस आलिशान होटल को "राजस्थान का गहना" माना गया हैं।

सन्दर्भ
-------

1. ↑
2. ↑  "taj Rambagh palace and hotel jaipur" [ताज रामबाग महल तथा होटल] (अंग्रेज़ी में). क्लियर ट्रिप. मूल से 30 जून 2015 को पुरालेखित. अभिगमन तिथि २७ जून २०१५.
**एम डी वसंतराज** कई जैन धार्मिक ग्रन्थों का कन्नड अनुवाद या सम्पादन के लिए जाने जाते हैं। उन्होंने मैसूर और मद्रास विश्वविद्यालयों में जैन धर्म और प्राकृत भाषा की शिक्षा का कार्य भी किया तथा कई विद्यार्थियों का पी एच डी में मार्गदर्शन किया।

जन्म
----

वसंतराज का जन्म मरुकनाहल्ली गाँव में हुआ जो के आर पेट माँड्या जिले के निकट है।

शिक्षा
------

वसंतराज ने संस्कृत में एम ए किया। उनके पी एच डी शोध का विषय "त्रिविकर्म के प्राकृत शब्दानुशासन" था।

कार्य
-----

वसंतराज मैसूर विश्वविद्यालय मे जैनधर्मविद्या और प्राकृत के प्रोफ़ेसर और अध्यक्ष थे। उन्होंने अपनी सेवाएँ मद्रास विश्वविद्यालय को भी दी थी। कक्षा की व्यस्तता के साथ वे शोध के क्षेत्र के मार्गदर्शक भी थे। उन्होंने कई पी एच डी विद्यार्थियों को डिग्री प्राप्त करने में सहायता की थी।

लेखन/ सम्पादन
-------------

वसंतराज ने कई जैन ग्रन्थों की कन्नड भाषा में व्यख्या की है जैसे कि उपाशाकाचर, विष्पहार स्थोर, पथराकेशरी स्वामी स्थोर, पथराकेसरी स्वामि स्थोर और बसरस अनुवेक्क (कुंदकुंदचार्य), सनमति श्रीविहार, दिगम्बर जैन आगम कृतिगला भाषे, श्रवकाचार नूतन प्रतिपादन और जैनगाम इतिहास दीपिके।

पुरस्कार
--------

* आचार्य विद्यासागर मान्यता जो भारतीय ज्ञानपीठ के अंतरगत स्थापित की गई है।
* श्री गोमतेश्वर विद्यापीठ

सन्दर्भ
-------

1. 1 2 3 4 5
**मौली दवे** (जन्म-३ जून, १९८७), एक भारतीय गायक, अभिनेत्री, नृतक, और टेलीविज़न मेजबान हैं। वह ज़ी टीवी के शो "सा रे गा मा पा चैलेंज २००७" में फाइनलिस्ट थी। उन्हें २००७ में "मिस टीन इंडिया टेक्सास" के ताज से नवाजा गया था। १९ वर्ष की आयु में मौली गायकी और अभिनय में करियर बनाने के लिए मुंबई चली गयी। २००८ में उन्होंने ज़ी टीवी पर एक पारिवारिक शो "रॉक एन रोल फॅमिली" की मेजबानी की, व ज़ूम टीवी की एक टेली मूवी "एक अनहोनी" में भी काम किया। उन्होंने "फियर फैक्टर" में भी हिस्सा लिया और वह खतरों के खिलाड़ी सेअसोन४ में अन्तिम २ में शामिल हुई।

सा रे गा मा पा चैलेंज २००७
--------------------------

जब भारत के लोकप्रिय संगीत रियलिटी शो "सा रे गा मा पा" ने अम्रीका, कनाडा, ब्रिटेन, दक्षिण अफ्रीका, और पकिस्तान में ऑडिशन लेने की घोषणा की तो मौली ने यूएसऐ का प्रतिनिधितव करने की सोची। उन्होंने यूएस में ५-६ राउंड्स में ऑडिशन दिए उसके बाद कुछ ऑडिशन उन्होंने मुंबई में भी दिए। उनके गाने "म्या म्या" के बाद उन्हें चुना गया और वह "बप्पी लाहिरी" की टीम का हिस्सा रही। वह शीर्ष १० की सूची में शामिल थी।

पुरस्कार
--------

1. "२००७ मिस टीन इंडिया टेक्सास (ताज से नवाजा गया)"
2. "२०१० गुजराती गर्व वती पुरस्कार (आगामी गायक के लिए)"

सन्दर्भ
-------

1. ↑  "Zee Sa Re Ga Ma Pa challenge". www.rediff.com. Retrieved 2016-10-11.
2. 1 2  "Mauli Dave is back!". timesofindia. 30 December 2011. Retrieved 26 September 2012.
3. ↑  "Mauli Dave is back! - Times of India". The Times of India. Retrieved 2016-10-11.
4. ↑  "Mikey McCleary to jam with Shalmali Kholgade, Mauli Dave - Hindustan Times". 2013-08-23. Archived from the original on 23 August 2013. Retrieved 2016-10-11.
5. ↑  "Indian Shakira Mauli Dave on The Best of Sa Re Ga Ma Pa on Zee Muzic". www.indiantelevision.org.in. Retrieved 2016-10-11.
**रामप्रसाद सिंह** (10 जुलाई 1933-25 दिसंबर 2014) मगही साहित्य के भारतेंदु कहे जाते हैं। इनका जन्म 10 जुलाई 1933 को तत्कालीन गया (अब अरवल जिला) में हुआ था। लम्बे समय तक मगही अकादमी, पटना के अध्यक्ष रहे रामप्रसाद जगजीवन महाविद्यालय, गया में हिन्दी के व्याख्याता थे। मगही भाषा और साहित्य के विकास के लिए इन्होंने आजीवन कार्य किया। मगही भाषा में इनकी अलग-अलग विधाओं में लगभग दो दर्जन से ज्यादा पुस्तकें प्रकाशित हैं। पारस पल्लव, नीर-क्षीर, सरहपाद, लोहामरद, गांव के रेंगन-चेंगन, नरग-सरग धरती, बराबर के तलहट्टी में, अकबर के कसमसाहट आदि इनकी प्रमुख मगही रचनाएं हैं। मगही अकादमी के अध्यक्ष रहते हुए उन्होंने कई पुस्तकों का संपादन किया। इनमें मगही साहित्य का इतिहास, मगही लोकगीत वृहत संग्रह, मगही लोक कथाएं, मुस्कान, सोरही, मगही समाज, निरंजना आदि उल्लेखनीय हैं। डा. सिंह के प्रयासों से ही नालंदा खुला विश्वविद्यालय में एमए मगही की पढ़ाई शुरू की गई। मगही भाषा और साहित्य साधना के लिए इन्हें साहित्य अकादमी पुरस्कार भी प्रदान किया गया। 

संत कवि राम सनेही दास के प्रपौत्र और जमींदारी उन्मूलन के योद्धा बेनी सिंह और माता कुलमंती देवी के संपन्न परिवार में जन्म लेकर राम प्रसाद ने फकीरी जीवन का वरन किया और मगही के भारतेन्दु तथा दधीचि नाम से सम्बोध्य हुए । संस्कृत, अंग्रेजी तथा हिंदी-मगही भाषा के विद्वान डॉ. सिंह किशोर जीवन से ही सामाजिक, शैक्षिक और सांस्कृतिक संस्थानों तथा साहित्यकारों को आंदोलनात्मक, रचनात्मक तथा आर्थिक मदद कर अविस्मरणीय सेवा दी । अंग्रेजी से लेखन प्रारम्भ कर हिंदी में डट गए और अंततः मगही के लिए समर्पित हो गए ।

10 जुलाई, 1933 को बेलखरा, अरवल, बिहार में जन्मे डॉ. राम प्रसाद सिंह प्राइमरी स्कूल में शिक्षण कार्य शुरू कर विश्वविद्यालय प्रोफेसर से सेवा निवृत हुए । सेवा निवृति के उपरांत मगही अकादमी (उच्च शिक्षा विभाग, बिहार सरकार) के अध्यक्ष रहे। भाषा साहित्य के क्षेत्र में अपना व्यक्तित्व विस्तार झारखण्ड और बिहार में कर अपने कर्मो का पताका फहराने में पूर्णतः सफल रहे । इनकी रचना संसार मुख्यतः शोध और लोक साहित्य के प्रायः सभी विद्याओ का संचयन और अनुशीलन , काव्य, कथा (उपन्यास और कहानियाँ) साहित्य, निबंध और एकांकी तथा संपादन काल तक फैला है ।

अधययन काल में डॉ. सिंह डॉ. राम मनोहर लोहिया से प्रभावित हुए और 1953 से 1972 तक सक्रिय राजनीति में संलग्न रहे । 1972 ईस्वी में संयुक्त सोशलिस्ट पार्टी से बिहार विधानसभा का चुनाव लड़कर राजनीति से सन्यास ले लिया और मातृभाषा मगही और भारतीय लोक संस्कृति की प्रतिष्ठा के लिए संघर्षरत हो गए ।

डॉ. सिंह अपनी रचनाओं के लिए साहित्य अकादमी , दिल्ली; राष्ट्रभाषा परिषद्, पटना; दलित साहित्य अकादमी, नई दिल्ली; हिंदी साहित्य सम्मलेन, गया; हिंदी साहित्य संगम, दुमका; अखिल भारतीय मगही मंडल, विक्रम, पटना आदि अनेक संस्थानों से पुरस्कृत और सम्मानित किए गए । इनके निर्देशन में दर्जनों शोधार्थियों ने पी. एच. डी. की डिग्री प्राप्त किया । इनके जीवन और साहित्य पर मगध विश्वविद्यालय से पी. एच. डी. की उपाधि प्राप्त हुई है तथा अनेक शोधकर्ती शोधरत हैं ।

डॉ. राम प्रसाद सिंह साहित्य के क्षेत्र में ‘मगही के भारतेन्दु’ , ‘मगही के दधीचि’ , एवं ‘मगही के उन्नायक’ आदि नामों से चर्चित हुए ।

82 वर्ष की आयु में 25 दिसंबर 2014 के दिन इनका देहावसान हो गया । 24 दिसंबर 2014 को हिंदुस्तान अख़बार में दिए गए साक्षात्कार से यह साफ़ झलकता है की अंतिम क्षण तक साहित्यिक विकास के लिए कितना चिंतन और समर्पण का भाव था ।
विद्युत आघात से जानबूझकर की गई मृत्यु या दुर्घटनावश हुई मृत्यु को **विद्युन्मृत्यु** या **विद्युत मृत्यु** (Electrocution) कहते हैं। 'एल्क्ट्रोक्यूशन' शब्द की तब सामने आया था जब १८९० में 'विद्युत कुर्सी' का उपयोग हुआ था।

परिचय
-----

विद्युन्मृत्यु मृत्युदंड देने की विधि है, जिसका उपयोग पहली बार न्यूयॉर्क में ६ अगस्त १८९० ई. को हुआ था। माना जाता है कि इस विधि में मृत्यु बिना कष्ट के तत्काल होती है। इसमें मुख्यतः में २,३०० वोल्ट, एकल प्रावस्था (single phase), ६० साइकिल (cycle) प्रत्यावर्ती धारा का एक प्रेरण वोल्टता (induction voltage) नियंत्रक और स्वपरिणमित्र (autotransformer) होता है। साथ ही आवश्यक स्विच और मीटर होते हैं।

यह संयंत्र विद्युन्मृत्यु कुर्सी को, जिसपर दंडित व्यक्ति को बैठाया जाता है, २,००० वोल्ट की धारा प्रदान करता है और उसके सीने, भुजाओं, उरु संधि, टखने और पिंडली के बीच के पतले भाग को पट्टे से सुरक्षित रूप से बाँध दिया जाता है। उसके सिर के लिए टेक की व्यवस्था होती है और चेहरे पर नकाब डाली जाती है। नम, स्पंजरेखित (sponge lined) और समुचित रूप से ढले इलेक्ट्रोडों को सिर और एक पैर की पिंडली पर पट्ट द्वारा कसकर बाँध देते हैं। प्रारंभ में २,००० वोल्ट धारा का आघात दिया जाता है और फिर इसे तुरंत घटाकर ५०० वोल्ट कर दिया जाता है। ३० सेकंड के अंतर पर दो मिनट तक धारा को घटाया बढ़ाया जाता है। इस बीच चार से आठ ऐंपियर तक की धारा प्रवाहित की जाती है। स्विच खोल दिए जाते हैं और आधिकरिक डाक्टर शरीर की परीक्षा लेकर उसे कानूनन मृत करार देता है।

विद्युन्मृत्यु के दौरान व्यक्ति तत्क्षण निश्चेत हो जाता है, अत: मरने की क्रिया बिना कष्ट के पूरी होती है। धारा के प्रथम संपर्क में ही परिसंचरण और श्वसन बंद हो जाते हैं। देर तक धारा के अनुप्रयोग से जैव क्रियाओं का स्थायी अपविन्यास (derangement) हो जाता है और उनमें पुनरुज्जीवन की कोई संभावना नहीं रह जाती। मृत्यु के कुछ मिनट बाद तक मेरुदंड और पैर पर बंधे इलेक्ट्रोड के निकट १२० डिग्री फारेनहाइट से १२८ डिग्री फारेनहाइट तक, या इससे भी अधिक ताप पाया जाता है।
**मौलासर** (Maulasar) भारत के राजस्थान राज्य के डीडवाना ज़िले में स्थित एक गाँव है।

श्री बालाजी महाराज मंदिर
------------------------

मौलासर में स्थित श्री बालाजी महाराज मंदिर 1200 से अधिक वर्ष प्राचीन हैं और बालाजी महाराज का स्थापित श्री विग्रह एक शिला के रूप में स्थित हैं जो स्वयंभू हैं। रोचक बात यह है कि यहां स्थापित मूर्ति स्वयंभू \*दक्षिणमुखी हनुमान\* के रूप में विराजित हैं और मंदिर के मुख्य गर्भगृह के ऊपर एक पीपल का वृक्ष हैं जो वेद-शास्त्रों के अनुसार \*अश्वथ मारुति\* को दर्शाता हैं। सप्ताह में दो वार -मंगलवार और शनिवार - तथा प्रत्येक माह की पूर्णिमा हनुमानजी को ही समर्पित हैं। प्रत्येक पूर्णिमा को श्रद्धालु बाबा के दर्शन कर भाव विभोर हो जाते हैं। चैत्र,श्रावण,आसाढ़ और फाल्गुन पूर्णिमा में विशेष मेले लगते हैं। और श्रावण माह में बड़ा मेला लगता हैं जो एकादशी से पूर्णिमा {रक्षाबंधन} तक चलता हैं। दशहरा पर्व को इनके दर्शन का विशेष महत्व होता है। क्योंकि हनुमानजी ने सारे अपने रामकाज दक्षिण की ओर मुख करके अर्थात लंका में किए थे और दक्षिण यमराज की भी दिशा हैं इसलिए इनके दर्शन भक्तों को हर क्षेत्र में विजय दिलाते हैं और उनके समस्त रोगों का नाश करके काल का भय दूर करते हैं। यहां प्रत्येक बार भक्तों की सच्चे हृदय से की गई मनोकामनाएं पूर्ण होती देखी गई हैं। दक्षिण दिशा काल यानी यमराज की दिशा मानी जाती है। हनुमानजी रुद्र यानी शिवजी के अवतार हैं, जो काल के नियंत्रक हैं। इसलिए दक्षिणमुखी हनुमान की पूजा करने पर मृत्यु भय और चिंताओं से मुक्ति मिलती है।

इन्हें भी देखें
---------------

* नागौर ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**रत्न परीक्षा** रत्नों के परीक्षण का एक प्राचीन विज्ञान है।   इसका उपयोग प्राचीन काल में मोती, हीरे और सभी महत्वपूर्ण रत्नों के व्यापार को नियंत्रित करने के लिए किया जाता था। कौटिल्य के *अर्थशास्त्र* में के अनुसार यह कार्य कोषाध्यक्ष द्वारा किया जाता था।  अर्थशास्त्र में रत्नों को महारत्न और उपरत्न में वर्गीकृत किया गया है।

इतिहास
------

रत्नपरीक्षा का उल्लेख अनेक ग्रन्थों में मिलता है। रत्न परीक्षा का उल्लेख कौटिल्य के *अर्थशास्त्र* (323-299 ईसा पूर्व) में मिलता है।  कामसूत्र के वात्स्यायन में रूप-रत्न-परीक्षा का उल्लेख है। इस पद्धति का अध्ययन मध्यकाल के दौरान कर्नाटक के राजकुमारों द्वारा भी किया गया था। 

'रत्नपरीक्षा'' नाम से अनेक ग्रन्थों की रचना हुई। इस नाम के एक ग्रन्थ के लेखक बुद्ध भट्ट हैं। मध्यकाल के एक अन्य लेखक ठक्कर फेरू का भी उल्लेख मिलता है, जिन्हें एक बार फिर इस विषय पर काम करने का श्रेय दिया जाता है। इसमें वैद्यराज श्री राधा कृष्ण नवेटिया का उल्लेख है जो रत्न चिकित्सा के उपयोग में आने वाली एक प्रकार की शराब तैयार करने के लिए रत्न परीक्षण का उपयोग करते हैं।

बाहरी कड़ियाँ
-------------

* रत्नप्रीक्षा (हिन्दी व्याख्या सहित)

संदर्भ
------

1. ↑   Mubarak 1978
2. ↑   Asiatic Society 1848
3. ↑   Mookerji 1990
4. ↑   Mookerji 1990, पृष्ठ 363
5. ↑  Social Life in Medieval Karnataka, Jyotsna Kamat
6. ↑   Johari 1996
**रत्नाकर चेनी** (25 अगस्त 1945 - 18 अप्रैल 2020) एक रूढ़िवादी नाटककार, उपन्यासकार और आलोचक थे। उन्होंने खुद को एक साहित्यिक आयोजक और शिक्षक के रूप में स्थापित किया, जिसमें लेखन के लिए रुचि थी। 2010 में हराम भारती और उत्तर साहित्य समाज के अध्यक्ष बने। उन्होंने अब तक 111 पुस्तकें प्रकाशित की हैं। 

रत्नाकर का जन्म 1945 में अरेई, सालेपुर में हुआ था। नेमल हाई स्कूल से मैट्रिक करने के बाद, उन्होंने क्राइस्ट कॉलेज से स्नातक किया, रेनेसां कॉलेज से स्नातक की पढ़ाई पूरी की, और 1978 में यूटा विश्वविद्यालय से पीएचडी प्राप्त की। मनोज दास जब क्राइस्ट कॉलेज में पढ़ रहे थे तो उनके शिक्षक थे। उन्होंने 1979 में पढ़ाना शुरू किया और रॉकबाला महिला कॉलेज से विभाग प्रमुख के रूप में सेवानिवृत्त हुईं। उनके अधीन कई छात्रों ने पीएचडी की। 

18 अप्रैल, 2020 को कटक में उनका निधन हो गया।  मृत्यु के समय वे 74 वर्ष के थे।

सन्दर्भ
-------

1. ↑
2. ↑  "ଚିରନିଦ୍ରାରେ ସାରସ୍ୱତ ସାଧକ ଡ. ରତ୍ନାକର ଚଇନି". *odishareporter.in*. odisha reporter. मूल से 19 अप्रैल 2020 को पुरालेखित. अभिगमन तिथि 18 April 2020.
3. ↑  "ବିଶିଷ୍ଟ ନାଟ୍ୟକାର ରତ୍ନାକର ଚଇନିଙ୍କ ପରଲୋକ". *sambad.in*. ସମ୍ବାଦ. मूल से 19 अप्रैल 2020 को पुरालेखित. अभिगमन तिथि 18 April 2020.
**राजेश्वर प्रसाद मंडल** (२० फ़रवरी १९२० - १० अक्टूबर १९९२) न्यायविद, साहित्यकार एवं हिन्दीसेवी थे। पटना उच्च न्यायालय में हिन्दी में न्यायादेश लिखने वाले वे प्रथम न्यायधीश थे।

परिचय
-----

बहुमुखी प्रतिभा के धनी और हिन्दी में न्यायादेश लिखने वाले पटना उच्च न्यायालय के प्रथम न्यायाधीश न्यायमूर्ति राजेश्वर प्रसाद मंडल ‘मणिराज’ का जन्म मधेपुरा जिला के गढिया में २० फ़रवरी १९२० को हुआ था। आपके दादा रासबिहारी मंडल सुख्यात जमींदार एवं बिहार के अग्रणी कांग्रेसी थे। रासबिहारी मंडल के तीन पुत्र भुवनेश्वरी प्रसाद मंडल, कमलेश्वरी प्रसाद मंडल तथा बिन्ध्येश्वरी प्रसाद मंडल राजनीति में सक्रिय थे। राजेश्वर पिता भुवनेश्वरी प्रसाद मंडल और माता सुमित्रा देवी के ज्येष्ठ पुत्र थे। टीएनबी कॉलेज भागलपुर से अर्थशास्त्र में स्नातक और पटना वि०वि० से एम०ए० करने के बाद इन्होने १९४१ में पटना विधि महाविद्यालय से वकालत की डिग्री हासिल की. १९४० में आपके विवाह पटना में भाग्यमणी देवी से हुआ।

राजेश्वर प्रसाद मंडल १९४२ में वकालत पेशे से जुड़े. १९४६ तक मधेपुरा में वकालत करने के बाद ये १९४७ में मुंसिफ के पद पर गया में नियुक्त हुए.१९६६ में ये पटना हाई कोर्ट के डिप्टी रजिस्ट्रार बनाये गए तथा १९६९ में दुमका में एडीजे बने. १९७३ में हजारीबाग के जिला एवं सत्र न्यायाधीश के रूप में पदस्थापित हुए और फिर १९७९ में पटना उच्च न्यायालय के न्यायाधीश जैसे उत्कर्ष पद पर. १९८२ में अवकाश ग्रहण करने के पूर्व वे समस्तीपुर जेल फायरिंग जांच समिति के चेयरमैन नियुक्त हुए. १९९० में ये राष्ट्रीय एकता परिषद के सदस्य तथा १९९० में ही पटना उच्च न्यायालय में सलाहकार परिषद के सदस्य जज मनोनीत हुए. १० अक्टूबर १९९२ को इनके जीवन यात्रा का समापन पटना में ही हो गया।

उपलब्धियाँ
----------

बहुत सी महत्वपूर्ण उपलब्धियों से सजा था उनका जीवन. बहुत अच्छे खिलाड़ी ही नही, बहुत अच्छे इंसान भी थे वे. हिन्दी में न्यायादेश लिखने वाले पटना उच्च न्यायलय के प्रथम न्यायाधीश थे वे. उन्होंने हजार पृष्ठ से भी अधिक विस्तार में साहित्य-सर्जना की जिनमे सभ्यता की कहानी, धर्म, देवता और परमात्मा, भारत वर्ष हिंदुओं का देश, ब्राह्मणों की धरती आदि ग्रंथों में वंचितों के प्रति अपनी पक्षधरता द्वारा यह प्रमाणित किया किया है। ’जहाँ सुख और शान्ति मिलती है’ जैसे रोचक उपन्यास में उन्होंने पाश्चात्य की तुलना में भारतीय संस्कृति का औचित्य प्रतिपादित किया है तो ‘सतयुग और पॉकेटमारी’ कहानी संग्रह में अपनी व्यंग दक्षता का प्रमाण दिया है। ’अँधेरा और उजाला’ के द्वारा उनके नाटककार व्यक्तित्व का परिचय मिलता है तो ‘चमचा विज्ञान’ से कवि प्रतिभा का.

सार रूप में कहें तो राजेश्वर प्रसाद मंडल मानवता के पुजारी, रूढियों के भंजक, प्रगतिकामी, सामाजिक परिवर्तन के शब्द-साधक मसीहा और सर्वोपरि एक नेक इंसान थे।
संविधान धर्म की स्वतंत्रता प्रदान करता है; हालाँकि, सरकार ने इस अधिकार को व्यवहार में प्रतिबंधित कर दिया। कुछ सरकारी अधिकारियों ने नागरिकों की धार्मिक स्वतंत्रता का हनन किया। इस रिपोर्ट द्वारा कवर की गई अवधि के दौरान, धार्मिक स्वतंत्रता के सम्मान की समग्र स्थिति में महत्वपूर्ण परिवर्तन नहीं हुआ। जबकि गैर-प्रोटेस्टेंट समूहों के लिए सम्मान में थोड़ा सुधार हुआ, देश के कई हिस्सों में प्रोटेस्टेंट समूहों के लिए सम्मान में गिरावट देखी गई। ज्यादातर क्षेत्रों में, अधिकारियों ने आम तौर पर पूजा करने के लिए सबसे अधिक विश्वास वाले सदस्यों के संवैधानिक रूप से गारंटीकृत अधिकारों का सम्मान किया, सरकार द्वारा लगाए गए सख्त बाधाओं के भीतर। कुछ क्षेत्रों के अधिकारियों ने विशेष रूप से प्रोटेस्टेंट ईसाइयों द्वारा अल्पसंख्यक धार्मिक अभ्यास के लिए असहिष्णुता का प्रदर्शन जारी रखा। लाओ प्रमोशन फॉर नेशनल कंस्ट्रक्शन (LFNC), लाओ पीपुल्स रिवोल्यूशनरी पार्टी (LPRP) के लिए एक लोकप्रिय मोर्चा संगठन, धार्मिक अभ्यास के निरीक्षण के लिए जिम्मेदार था। धार्मिक अभ्यास के बारे में प्रधानमंत्री का फरमान (डिक्री 92) धार्मिक अभ्यास के नियमों को परिभाषित करने वाला प्रमुख कानूनी साधन था। डिक्री 92 ने अनुमेय धार्मिक गतिविधियों के अंतिम मध्यस्थ के रूप में सरकार की भूमिका को भी संस्थागत बनाया। यद्यपि इस निर्णय ने धार्मिक सहिष्णुता में अधिक योगदान दिया है क्योंकि इसे 2002 में प्रख्यापित किया गया था, अधिकारियों ने धार्मिक अभ्यास के कुछ पहलुओं को प्रतिबंधित करने के लिए इसकी कई स्थितियों का उपयोग किया है।

धार्मिक स्वतंत्रता की स्थिति
----------------------------

1991 में घोषित संविधान, धर्म की स्वतंत्रता प्रदान करता है; हालांकि, स्थानीय अधिकारियों ने विशेष रूप से कभी-कभी इस अधिकार का उल्लंघन किया। संविधान का अनुच्छेद 30 धर्म की स्वतंत्रता के लिए प्रदान करता है, धार्मिक सहिष्णुता के संदर्भ में अधिकारियों द्वारा उद्धृत एक तथ्य। हालाँकि, संविधान का अनुच्छेद 9 उन सभी कृत्यों को हतोत्साहित करता है जो धार्मिक समूहों और व्यक्तियों के बीच विभाजन पैदा करते हैं। सरकार ने इस उपबंध को सीमित रूप से व्याख्यायित किया है, और स्थानीय और केंद्र सरकार के दोनों अधिकारी व्यापक रूप से अनुच्छेद 9 का उल्लेख धार्मिक अभ्यास पर प्रतिबंध लगाने, विशेष रूप से अभियोजन और अल्पसंख्यक समूहों के बीच प्रोटेस्टेंटिज़्म के विस्तार के कारण के रूप में करते हैं। हालांकि आधिकारिक घोषणाएं विभिन्न धार्मिक समूहों के अस्तित्व को स्वीकार करती हैं, वे धर्म को विभाजित करने, विचलित करने या अस्थिर करने की क्षमता पर जोर देती हैं।
सरकार ने आम तौर पर अपने अधिकारियों की ओर से किसी भी तरह के गलत काम को स्वीकार करने से इनकार कर दिया, यहां तक कि धार्मिक उत्पीड़न के गंभीर मामलों में भी। ब्लेम को आमतौर पर पीड़ित अधिकारियों के बजाय पीड़ितों के लिए जिम्मेदार ठहराया गया था। पिछले कुछ मामलों में, अधिकारियों ने स्थानीय अधिकारियों को बाहर निकालने के लिए घटनाओं के लिए अविश्वसनीय रूप से अविश्वसनीय स्पष्टीकरण दिए। जबकि सरकार ने कभी-कभी यह स्वीकार किया है कि स्थानीय अधिकारी अक्सर समस्या का हिस्सा होते हैं, यह धार्मिक स्वतंत्रता पर कानूनों और नियमों का उल्लंघन करने वाले अधिकारियों के खिलाफ कार्रवाई करने को तैयार नहीं है।

सन्दर्भ
=======

* United States Bureau of Democracy, Human Rights and Labor. Laos: International Religious Freedom Report 2007. *This article incorporates text from this source, which is in the public domain.*
**डॉ विनोद बाला अरुण** हिन्दी, संस्कृत तथा भारतीय दर्शन की विदुषी हैं। सन् २००२ से २०१० तक मॉरीसस विश्वविद्यालय के भारतीय दर्शन विभाग में उन्होने वरिष्ट प्रवक्ता के रूप में अध्यापन किया। इसके पश्चात वे विश्व हिन्दी सचिवालय की प्रथम महासचिव बनीं। सम्प्रति वे रामायण केन्द्र की उपाध्यक्षा हैं जिसकी स्थापना २००१ में मॉरीशस की सरकार द्वारा किया गया था। वे मॉरीशस की संस्कृत प्रचार समित की अध्यक्षा भी हैं।

डॉ॰ विनोद बाला अरुण ने ‘वाल्मीकि रामायण और रामचरितमानस के नैतिक मूल्य और उनका मॉरीशस के हिंदू समाज पर प्रभाव’ पर पी-एच.डी. की है। वे महात्मा गांधी संस्थान में संस्कृत और भारतीय दर्शन की वरिष्ठ व्याख्याता रह चुकी हैं। वे भारत और मॉरीशस के संयुक्त सहयोग से स्थापित ‘विश्व हिंदी सचिवालय’ की प्रथम महासचिव रहीं। सेवा-निवृत्ति के बाद संप्रति ‘रामायण सेंटर’ की उपाध्यक्षा का दायित्व मानद रूप में सँभाल रही हैं। उनकी सामाजिक, सांस्कृतिक और साहित्यिक गतिविधियाँ बहुआयामी हैं। वे सामाजिक, सांस्कृतिक और दार्शनिक विषयों पर प्रवचन करती हैं। रेडियो पर नवनीत, चयनिका, प्रार्थना, जीवन ज्योति और आराधना कार्यक्रमों में क्रमशः भक्त कवियों के पदों की व्याख्या, हिंदी साहित्य की विवेचना, उपनिषदों की व्याख्या द्वारा भारतीय दर्शन का तत्त्व चिंतन व संस्कृत की सूक्तियों का आधुनिक संदर्भों में मूल्यांकन और भक्ति गीतों का भाव निरूपण करती हैं।

कृतियाँ
-------

1. मारिसस की हिन्दी कथा यात्रा
2. रामकथा में नैतिक मूल्य
3. स्तुति सुमन
4. संस्कार रामायण

सम्मान एवं पुरस्कार
-------------------

* मानस संगम साहित्य सम्मान (कानपुर के मानस संगम द्वारा प्रदत्त)
* धर्मभूषण पुरस्कार (मॉरीशस के विश्व हिन्दू परिषद द्वारा प्रदत्त)
* साहित्य शिरोमणि ( अखिल विश्व हिन्दू समिति, न्यू यॉर्क द्वारा प्रदत्त)
* प्रवासी भारतीय हिन्दी भूषण सम्मान ( उत्तर प्रदेश हिन्दी संस्थान द्वारा प्रदत्त)

सन्दर्भ
-------

1. ↑  "डॉ विनोद बाला अरुण". मूल से 1 फ़रवरी 2016 को पुरालेखित. अभिगमन तिथि 27 जनवरी 2016.
चार अलग-अलग प्रकार के रिले
रिले को चलाने वाले परिपथ
**रिले** एक **विद्युत** स्विच या कुंजी है जो एक दूसरे विद्युत परिपथ के द्वारा खोली या बंद की जाती है जो कि मुख्य परिपथ से असम्बद्ध (आइसोलेटेड) होती है। रिले की एक या एक से अधिक कुंजियाँ एक विद्युत चुम्बक की सहायता से बंद या चालू होती हैं। रिले को भी एक सामान्यीकृत विद्युत प्रवर्धक (अम्प्लिफ़ायर) माना जा सकता है क्योंकि कम शक्ति वाले परिपथ की सहायता से एक अपेक्षाकृत अधिक शक्ति वाले परिपथ को नियंत्रित किया जाता है। कान्टैक्टर भी रिले के सिद्धांत पर ही काम करता है किन्तु प्राय: १५ अम्पीयर से अधिक धारा वाले कान्टेक्ट को बंद/चालू करने के लिए प्रयुक्त होता है।

उपयोग
-----

रिले विद्युतचुम्बकीय युक्ति है जो निम्नलिखित कार्यों के लिए प्रयोग में लायी जा सकती है :

* एक ही नियंत्रण परिपथ द्वारा एक से अधिक परिपथों को बंद या चालू करना,
* कम शक्ति (पावर) खर्च करके अपेक्षाकृत बहुत अधिक विद्युत शक्ति को नियंत्रित करना,
* किसी परिपथ से विद्युतीय रूप से बिना जुड़े हुए भी (आइसोलेटेड रहकर) उसे नियंत्रित करने में सक्षम होना।

कार्य करने का सिद्धान्त
-----------------------

 रिले के कार्य करने का सिद्धांत
प्रत्येक रिले में एक चुम्बकीय परिपथ होता है जिसका एक बड़ा भाग लौहचुम्बकीय पदार्थ से बना होता है तथा एक छोटा सा भाग में फ्लक्स हवा से होकर गुजरने को बाध्य होती है जिसे 'एअर-गैप' कहते हैं। जब रिले के कुण्डली में विद्युत धारा प्रवाहित की जाती है तो इस एअर-गैप के दोनों सिरों के बीच एक बल कार्य करता है जो इस गैप को कम करने की कोशिश करता है। रिले के चुम्बकीय परिपथ की रचना इस प्रकार की गयी होती है कि इसमे एक लाचीलेदार लौहचुम्बकीय भाग बी रहता है। रिले की कुनादाली (क्वायल) को धारा देने पर यह लाचीलेदार भाग खींच लिया जाता है। इस भाग से ही यांत्रिक लिंक बनाते हुए 'चलायमान सम्पर्क' (मूवेबल कान्टेक्ट) होते हैं जो कि बंद या खुल जाते हैं।

 रिले के कार्य का चल-प्रदर्शन (एनिमेश्न)

रिले के प्रकार
--------------

विभिन्न प्रकार के रिले और उनके प्रतीक
* **कार्य सिद्धान्त के आधार पर**

* विद्युतचुम्बकीय रिले, तथा
* अर्धचालक आधारित रिले (सेमीकण्डटर रिले या ठोस अवस्था रिले (सॉलिड-स्टेट रिले)

* **पोलों की संख्या के अनुसार**

* एक पोल, दो पोल या अधिक पोल वाले रिले

* **सम्पर्क (कान्टेक्ट)**

* आमतौर पर चालू (NC) रह सकते हैं या बंद (NO)

* **क्वायल के अनुसार**

* 5 V डीसी, 12 V डीसी, या 24 V डीसी आदि से चलने वाली
* 110V एसी, या 220 V एसी आदि से चलने वाली

इन्हें भी देखें
---------------

* कान्टैक्टर (Contactor)
* रक्षी रिले (protective relay)
* ठोस अवस्था रिले

रिले कक्षरिले कक्ष

बाहरी कड़ियाँ
-------------

* रिले के बारे में जानकारी तथा लैच होने वाली रिले का परिपथ
* Example of the circuitry within a solid state relay
* Solid state relay -- heat sink and thermal considerations
* "Harry Porter's Relay Computer", a computer made out of relays.
* "Relay Computer Two", by Jon Stanley.
* Interfacing Relay To Microcontroller.
परिचय
=====

विस्थापित परिवारों का समाजशास्त्रीय अध्ययन के लेखक डॉ. अंकुर पारे है। डॉ. अंकुर पारे प्रसिद्द युवा समाजशास्त्री एवं लेखक है। इनके अंतर्राष्ट्रीय एवं राष्ट्रीय शोध पत्रिकाओं में कई महत्वपूर्ण शोध पेपर प्रकाशित हो चुकें है। इनका प्रमुख शोध कार्य विस्थापन, पुनर्वास एवं पुनर्स्थापन पर रहा है।

समीक्षा
=======

लेखक डॉ. अंकुर पारे ने अपनी पुस्तक "विस्थापित परिवारों का समाजशास्त्रीय अध्ययन "में विस्थापन की समस्या का शोधपरक वैज्ञानिक अध्ययन किया है। विस्थापन एक वैश्विक भयावह समस्या है। आर्थिक विकास सभी देशों के लिए अत्यंत आवश्यक है लेकिन विकास परियोजनाओं के सकारात्मक एवं नकारात्मक प्रभाव भी उभर कर सामने आतें है। विकास के कारण विस्थापन अंतर्राष्ट्रीय एवं राष्ट्रीय समस्या के रूप में उभरा है। वैश्विक स्तर पर जहाँ लैबनान, सीरिया, सुडान, घाना, इंडोनेशिया एवं भारत में टिहरी परियोजना उत्तराखंड, बिसलपुर परियोजना हिमाचल प्रदेश, सरदार सरोवर परियोजना गुजरात, कुडनकुलम परियोजना तमिलनाडु, नर्मदा परियोजना मध्यप्रदेश आदि के कारण जो विस्थापन की पीड़ा सामने आई है उसको दूर करने एवं विकास परियोजनाओं का सही क्रियान्वयन हो सके, इस पुस्तक में व्यवहारिक शोधपरक व्याख्या की गई है।

संस्करण
=======

भारत के प्रमुख सनराइज़ प्रकाशन, नई दिल्ली (भारत) ISBN 978-93-80966-70-0 द्वारा लेखक डॉ. अंकुर पारे की पुस्तक "विस्थापित परिवारों का समाजशास्त्रीय अध्ययन "वर्ष 2017 में प्रकाशित की गई।

निष्कर्ष
========

समाजशास्त्री डॉ. अंकुर पारे ने विस्थापन के सामाजिक, आर्थिक, सांस्कृतिक, धार्मिक एवं राजनीतिक प्रभावों का विस्तृत वैज्ञानिक अध्ययन किया है। देश के विकास के लिए जल विद्युत् परियोजनाओं का निर्माण अत्यन्त आवश्यक है। अतः विकास के लिए परियोजनाओं का निर्माण आवश्यक है। परियोजनाओं के निर्माण के लिए भूमि अधिग्रहित करना पड़ता है जिससे लोगों को विस्थापित होना पड़ता है। विस्थापन के कारण लोगों को जहाँ वो पीढ़ियों से रह रहें है उस स्थान को छोड़ना पड़ता है जिससे सामाजिक संरचना एवं सामाजिक संगठन विघटित हो जाते हैं। विस्थापन से प्रभावित लोग कृषि पर निर्भर है, विस्थापित लोगों की कृषि भूमि छिन जाने से उनके आजीविका का साधन ख़त्म हो जाता है और विस्थापित लोगों को नई जगह पर जीवनयापन करने में मुश्किलों का सामना करना पड़ता है। विस्थापन के कारण विस्थापितों की खाद्य असुरक्षा बढ़ जाती है, पहले वह कृषि से खाद्य सामाग्री प्राप्त कर लेते थे परन्तु विस्थापन के बाद नई जगह में उन्हें खाद्य सामाग्री बाजार से खरीदनी पड़ती है। विस्थापन से विस्थापितों के मानव अधिकारों के उलंघन की समस्या उभरी है। किसी को उसके निवास स्थान से विस्थापित करना और उसकी संपत्ति का उचित मुआवज़ा ना प्रदान करना उसके मानव अधिकारों का उलंघन है। विस्थापन से विस्थापितों के सामाजिक एवं आर्थिक अधिकारों का भी उलंघन होता है। विस्थापन के कारण लोगों में सामाजिक और मानसिक तनाव उत्पन्न होता है जिससे उनका स्वास्थ्य प्रभावित होता है। विस्थापन से लोगों के सामाजिक, आर्थिक एवं सांस्कृतिक जीवन में परिवर्तन होता है।

सन्दर्भ
-------



* 

5. http://www.m24news.com/sociological-study-displaced-families-dr-ankur-pare.html

1. ↑  "Official Website". मूल से 6 अगस्त 2019 को पुरालेखित. अभिगमन तिथि 15 जून 2020.
2. ↑  "विस्थापित परिवारों का समाजशास्त्रीय अध्ययन". मूल से 5 जून 2017 को पुरालेखित. अभिगमन तिथि 19 मई 2017.
3. ↑  *Sunrise Publication, New Delhi*. आई॰ऍस॰बी॰ऍन॰ 978-93-80966-70-0. मूल से 5 जून 2017 को पुरालेखित. अभिगमन तिथि 19 मई 2017.
4. ↑  "Book Review". मूल से 28 जुलाई 2017 को पुरालेखित. अभिगमन तिथि 19 मई 2017.
**रिचर्ड पीयर्स एयरपोर्ट** (आईएटीए: **TIU**, आईसीएओ: **NZTU**) जिसे **तिमारू हवाई अड्डे** के नाम से भी जाना जाता है, प्लीज़ैंट प्वाइंट राजमार्ग पर तिमारू, न्यूजीलैंड में वाशडाइक उपनगर के उत्तर में 4 किमी दूर स्थित है।

इतिहास
------

हवाई अड्डे का नाम स्थानीय अग्रणी एविएटर, रिचर्ड पियर्स से लिया गया है , जिन्होंने कथित तौर पर राइट ब्रदर्स से पहले उर्जा से उड़ने वाले विमान में उड़ान भरी थी। हवाई अड्डा एक छोटा क्षेत्रीय हवाई अड्डा है जिसमें एक गेट, एक डामर रनवे और दो घास रनवे हैं। दक्षिण कैंटरबरी एयरो क्लब हवाई अड्डे पर आधारित है और अक्सर प्रशिक्षण और मनोरंजक उद्देश्यों के लिए हवाई अड्डे का उपयोग करता है।

बॉम्बार्डियर Q300 विमान का उपयोग करते हुए यहाँ से वेलिंगटन के लिए नियमित रूप से एयर न्यूजीलैंड की संपर्क उड़ानें हैं। पहले ओमारू और क्राइस्टचर्च के लिए उड़ानें संचालित की जाती थीं। तिमारू ऑकलैंड के लिए सीधी हवाई सेवा ना होने वाला एकमात्र प्रमुख केंद्र है। ईगल एयरवेज बीचक्राफ्ट 1900D विमान के साथ तिमारू से वेलिंगटन तक उड़ान संचालित करता था।

 तिमारू हवाई अड्डे के बाहर का चिन्ह, 2014

अद्यतन
------

नवंबर 2015 में तिमारू जिला परिषद द्वारा $1.3 मिलियन के उन्नयन को मंजूरी दी गई थी। अपग्रेड से मौजूदा टर्मिनल स्पेस 450 वर्ग मीटर से बढ़कर लगभग 600 वर्ग मीटर हो जाएगा और इसमें एक नया सामान संग्रह क्षेत्र शामिल होगा। उच्च क्षमता वाले बॉम्बार्डियर Q300 विमानों द्वारा वेलिंगटन के लिए एयर न्यूजीलैंड संपर्क उड़ानों की क्षमता में वृद्धि के कारण यह अपग्रेड किया गया था।

एयरलाइंस और गंतव्य
------------------

| वायुसेवाएं | गंतव्य |
| --- | --- |
| एयर न्यूजीलैंड | वेलिंग्टन |

संदर्भ
------

1. ↑  Charts for NZTU वैसूप्र न्यूजीलैंड पर।
2. ↑  "Airport information for NZTU". *World Aero Data*. मूल से पुरालेखित 2019-03-05.सीएस1 रखरखाव: अयोग्य यूआरएल (link) Data current as of October 2006. स्त्रोत: डाफिफ/DAFIF.
3. ↑  TIU / NZTU की विमानक्षेत्र जानकारी ग्रेटर सर्कल मैपर पर। आंकड़े अक्टूबर, २००६ तक अद्यतित। Source: AIP, CAA, डाफिफ.
4. ↑  "Contracts awarded in $1.3 million Timaru Airport upgrade". *Stuff*.

बाहरी कड़ियाँ
-------------

* तिमारू जिला परिषद में रिचर्ड पियर्स एयरपोर्ट Archived 2007-10-23 at the Wayback Machine
* TIU / NZTU का दुर्घटना इतिहास
**बाबू राम नारायण सिंह** (9 दिसंबर 1885 -- १९६४) भारत के एक प्रसिद्ध स्वतंत्रता सेनानी, सामाजिक कार्यकर्ता और राजनेता थे। स्वतंत्रता संग्राम में तथा झारखण्ड अलग राज्य के गठन में इनका योगदान अतुलनीय हैं। वे भारतीय संविधान सभा के मसौदा समिति के सदस्य भी थे जिसका गठन डॉ. भीमराव आंबेडकर के नेतृत्व में हुआ था।

बाबू राम नारायण सिंह का जन्म 9 दिसंबर 1885 में बिहार के चतरा जिले के हंटरगंज प्रखंड के तेतरिया गांव में हुआ था। इनके पिता का नाम भोली सिंह था। इनकी प्रारंभिक शिक्षा तेतरिया के विद्यालय में हुई थी इसके बाद आगे की शिक्षा इन्होने हजारीबाग के मिडिल वर्नाक्युलर स्कूल से पूर्ण की। स्नातक का अध्ययन सेंट जेवियर्स कॉलेज कलकत्ता से किया और कानून की डिग्री पूर्ण की।

बाबू राम नारायण सिंह और उनके भाई सुखलाल सिंह चतरा के शुरुआती कांग्रेस कार्यकर्ताओं में से थे। इन्होने कृष्ण बल्लभ सहाय, राज बल्लभ सिंह, कोडरमा के बद्री सिंह जैसे अन्य युवा कांग्रेस नेताओं के साथ असहयोग आन्दोलन में नेतृत्व किया था। आपने खादी का प्रचार किया और सामाजिक सुधार आन्दोलन के लिए ओपान मांझी, बंगामा मंजजी जैसे संथाल नेताओं के साथ मिलकर काम किया। वर्ष 1920-21 चतरा जिले से बाबू राम नारायण सिंह ने भारत छोड़ो आन्दोलन का नेतृत्व किया था।

सन्दर्भ
-------

1. ↑  "राम नारायण सिंह का जीवन परिचय". मूल से 2 मई 2019 को पुरालेखित. अभिगमन तिथि 2 मई 2019.

बाहरी कड़ियाँ
-------------

* बाबू राम नारायण सिंह की जीवनी
**राजमोहनी देवी** गांधीवादी विचार धारा वाली एक समाज सेविका थी जिन्होंने बापू धर्म सभा आदिवासी मण्डल की स्थापना की। ये संस्था गोंडवाना स्थित आदिवासियों के हित के लिए कार्य करती है। वे स्वयं एक आदिवासी जाति मांझी में जन्मी थी।

१९५१ के अकाल के समय गांधीवादी विचारधाराओ व आदर्शों से प्रभावित होकर इन्होंने एक जन आंदोलन चलाया जिसे राजमोहनी आंदोलन के नाम से जाना जाता है। इस आंदोलन का मुख्य उद्देश्य आदिवासी महिलाओं की स्वतन्त्रता व स्वायत्ता निश्चित करना था साथ ही अंधविश्वास और मदिरा पान की समस्याओं का उन्मूलन था। धीरे धीरे इस आंदोलन से ८०००० से भी ज्यादा लोग जुड़ गए। बाद में ये आंदोलन एक अशाष्कीय संस्थान के रूप में सामने आया। इस संस्थान के आश्रम न सिर्फ छत्तीसगढ़ बल्कि उत्तर प्रदेश और बिहार में भी है।

सन १९८९ को भारत सरकार द्वारा इन्हे भारत के चतुर्थ सर्वोच्च नागरिक सम्मान "पद्म श्री" से सम्मानित किया गया। उनके जीवन पर सीमा सुधीर जी द्वारा एक किताब की रचना की गयी है जिसका शीर्षक है "सामाजिक क्रांति की अग्रदूत राजमोहनी देवी" जिसका प्रकाशन छत्तीसगढ़ राज्य हिन्दी ग्रंथ अकादेमी द्वारा सन 2013 में किया गया।

उनके नाम पर इंदिरा गांधी कृषि विश्वविद्यालय द्वारा संचालीत "राजमोहनी देवी कॉलेज ऑफ एग्रिकल्चर अँड रिसर्च स्टेशन" व "राजमोहनी देवी पीजी महिला महाविद्यालय" अंबिका पुर में स्थित है।

इन्हें भी देखें
---------------

* गोंड (जनजाति)

सन्दर्भ
-------

1. ↑  "CM Releases Book on Padmashree Rajmohini Devi". Daily Pioneer. 2 May 2013. मूल से 5 फ़रवरी 2017 को पुरालेखित. अभिगमन तिथि September 2, 2015.
2. ↑  Stephen Fuchs. "Messianic Movements in Primitive India". *NIRC*. मूल से 4 मार्च 2016 को पुरालेखित. अभिगमन तिथि 10 मई 2017.
**रागिनी द्विवेदी** (जन्म:24 मई 1990) भारतीय मॉडल और फ़िल्म अभिनेत्री है जो दक्षिण भारतीय फ़िल्मों में काम करती है पर मुख्य तौर पर कन्नड़ फ़िल्मों में। एक मॉडल के रूप में, वह 2008 फेमिना मिस इंडिया प्रतियोगिता की उपविजेता रही थी और 2009 पैंटालून फेमिना मिस इंडिया प्रतियोगिता में फेमिना मिस ब्यूटीफुल हेयर का पुरस्कार जीता था।

*वीर मदकरी* (2009) नामक फ़िल्म उनकी पहली फ़िल्म थी। उन्होनें कई सफल कन्नड़ भाषा की फिल्मों में अभिनय करके प्रसिद्धि प्राप्त की, *केम्पे गौड़ा* (2011), *शिव* (2012), *बंगारी* (2013) और *रागिनी आईपीएस* (2014), इस प्रकार उन्होनें खुद को कन्नड़ सिनेमा में अग्रणी अभिनेत्रियों में से एक के रूप में स्थापित किया है।

इन्हें भी देखें
---------------

* सामन्था रूथ प्रभु
* ऐंड्रिता रे
* हर्षिका पूनच्चा
* निकेशा पटेल
* संजना गलरानी
* तृषा कृष्णन

सन्दर्भ
-------

1. ↑  "I am Kannada cinema's most fashionable actress today – Ragini Dwivedi". southscope.in. 13 नवम्बर 2010. मूल से 6 मार्च 2014 को पुरालेखित. अभिगमन तिथि 5 अप्रैल 2014. Italic or bold markup not allowed in: `|publisher=` (मदद)
विश्वनाथ सचदेव लेखक, वरिष्ठ स्तम्भकार और नवभारत टाइम्स के पूर्व संपादक हैं। इनका जन्म 2 फ़रवरी, 1942 को  साहीवाल में हुआ था। यह क्षेत्र अब पाकिस्तान का हिस्सा है। इन्होंने एम.ए. (अंग्रेज़ी साहित्य) तक की पढ़ाई राजस्थान विश्वविद्यालय, जयपुर से की थी। बी.जे. की डिग्री इन्होंने  नागपुर विश्वविद्यालय से प्राप्त की थी।   

1962 में बीकानेर (राजस्थान) से प्रकाशित होनेवाली साहित्यिक पत्रिका `वातायन' के सम्पादन से पत्रकारिता की शुरुआत हुई थी। राजनीतिक-सामाजिक विषयों पर विभिन्न पत्र-पत्रिकाओं में लिखना भी प्रारम्भ हो गया था। शुरुआत शौक से हुई थी, अंतत: पत्रकारिता आजीविका भी बन गयी।

वर्ष 1967 में `टाइम्स ऑ़फ इंडिया' प्रकाशन समूह से जुड़ा. 1987 से `नवभारत टाइम्स' मुंबई, का सम्पादन। 2003 में सेवा-निवृत्ति। इस बीच वर्ष 1991 से 1995 तक `धर्मयुग' का भी सम्पादन।  

2005 से `नवनीत' मासिक का सम्पादन।

### **प्रकाशन :**

हिंदी-अंग्रेज़ी विभिन्न पत्र-पत्रिकाओं में सामाजिक-राजनीतिक विषयों पर लेखन।

`मैं गवाही देता हूं' (काव्य-संकलन) 

तटस्थता के विरुद्ध (लेख-संकलन) 

मैं जो हूं (काव्य-संकलन) 

सवालों के घेरे (लेख-संकलन) 

आधी सदी का फ़ासला (लेख-संकलन)

### **सम्पादित पुस्तकें :**

1) साहित्यकार नेहरू 

2) गांधी : पुनर्मूल्यांकन 

3) हिंदी साहित्य का एक दशक 

4) समता का दर्शन 

5) विषमता

### अनुवाद :

1) पटेल और भारतीय मुसलमान (डॉ. ऱफीक ज़करिया की पुस्तक का अंग्रेज़ी से हिंदी अनुवाद)

### पुरस्कार-सम्मान :

1) `मैं गवाही देता हूं' (काव्य-संकलन) भारत सरकार द्वारा पुरस्कृत 

2) पत्रकारिता के क्षेत्र में की गयी सेवाओं के लिए मारवाड़ी सम्मेलन मुंबई द्वारा दुर्गाबाई सराफ पुरस्कार 

3) श्रेष्ठ पत्रकारिता के लिए सहयोग पुरस्कार 

4) साप्रदायिक सौहार्द के लेखन के लिए मौलाना अब्दुल कलाम आज़ाद सम्मान (1997) 

5) आचार्य तुलसी सम्मान (2000) 

6) परिवार पुरस्कार (2000) 

7) श्रेष्ठ पत्रकारिता के लिए जायंट इंटरनेशनल सम्मान (2002) 

8) सौहार्द सम्मान (उत्तर प्रदेश सरकार) 

9) वरिष्ठ साहित्यकार सम्मान, राजस्थान साहित्य अकादमी 

10) महाराष्ट्र राज्य हिंदी साहित्य अकादमी का सर्वोच्च सम्मान 

11) पद्मभूषण झाबरमल्ल शर्मा पत्रकारिता सम्मान 2008 

12)  माधवराव सप्रे राष्ट्रीय पत्रकारिता पुरस्कार 2013  

रेडियो, टी.वी. पर पिछले 40 वर्ष से अनेक कार्यक्रम. दूरदर्शन पर `सच की परछाईं' एवं स्टार टी.वी. पर `अर्द्धशताब्दी' क़ाफी चर्चित रहे।

**सन्दर्भ :**
-------------
पूरे आसमान के 360 डिग्री को जब 12 भागों में विभक्त किया जाता है, तो उससे 30-30 डिग्री की एक राशी निकलती है। इन्हीं राशियों को मेष, वृष—————-मीन कहा जाता है। किसी भी जन्मकुंडली में तीन राशियों को महत्वपूर्ण माना जाता है। राशी, जिसमें जातक का सूर्य स्थित हो, वह सूर्य-राशी के रूप में, जिसमें जातक का चंद्र स्थित हो, वह चंद्र-राशी के रूप में तथा जिस राशी का उदय जातक के जन्म के समय पूर्वी क्षितीज में हो रहा हो, वह लग्न-राशी के रूप में महत्वपूर्ण मानी जाती है। आजकल बाजार में लगभग सभी पति्रकाओं में राशी-फल की चर्चा रहती है, कुछ पत्रिकाओं में सूर्य-राशी के रूप में तथा कुछ में चंद्र-राशी के रूप में भविष्यफल का उल्लेख रहता है, किन्तु ये पूर्णतया अवैज्ञानिक होती हैं और व्यर्थ ही उसके जाल में लाखों लोग फंसे होते हैं। इसकी जगह लग्न-राशी फल निकालने से पाठकों को अत्यधिक लाभ पहुंच सकता है, क्योंकि जन्मसमय में लगभग दो घंटे का भी अंतर हो तो दो व्यक्ति के लग्न में परिवर्तन हो जाता है, जबकि चंद्रराशी के अंतर्गत ढाई दिन के अंदर तथा सूर्य राशी के अंतर्गत एक महीनें के अंदर जन्मलेनेवाले सभी व्यक्ति एक ही राशी में आ जाते हैं। लेकिन चूंकि पाठकों को अपने लग्न की जानकारी नहीं होती है, इसलिए ज्योतिषी लग्नफल की जगह राशी-फल निकालकर जनसाधारण के लिए सर्वसुलभ तो कर देते हें, पर इससे ज्योतिष की वैज्ञानिकता पर प्रश्नचिन्ह लग जाता है। किसी प्रकार की सामयिक भविष्यवाणी किसी व्यक्ति के लग्न के आधार पर सटीक रूप में की जा सकती है, किन्तु इसकी तीव्रता में विभिन्न व्यक्ति के लिए अंतर हो सकता है। किसी विशेष महीनें का लिखा गया लग्न-फल उस लग्न के करोड़ों लोगों के लिए वैसा ही फल देगा, भले ही उसमें स्तर, वातावरण, परिस्थिति और उसके जन्मकालीन ग्रहों के सापेक्ष कुछ अंतर हो। जैसे किसी विशेष समय में किसी लग्न के लिए लाभ एक मजदूर को 25-50 रुपए का और एक व्यवसायी को लाखों का लाभ दे सकता है। इस प्रकार की भविष्यवाणी `गत्यात्मक गोचर प्रणाली´ के आधार पर की जा सकती है। इस महीनें से हर महीने विभिन्न लग्नवालों के लिए लग्न-राशी फल की चर्चा की जाएगी, जिन्हें अपने लग्न की जानकारी न हो, वे अपनी जन्म-तिथि, जन्म-समय और जन्मस्थान के साथ मुझसे संपर्क कर सकते हैं। उन्हें उनके लग्न की जानकारी दे दी जाएगी।

सावधान
------

रामायण के राम ने सीता का पाणी ग्रहण ज्योतिष के आधार पर किया था। हो सकता है इसलिये सीता का जन्म ओर मृत्यु कैसा हुआ किसीको मालुम नहीं है। रामायण ओर महाभारत के कई पात्र ऋषि मुनियो़का जन्म भी ऐसा ही हुआ है। --महाऋषि